Baru ugnikalnio nacionalinis parkas
Baru ugnikalnio nacionalinis parkas (isp. Parque Nacional Volcán Barú) – nacionalinis parkas vakarų Panamoje, Čiriki provincijoje, Talamankos Kordiljeros kalnuose. Driekiasi aplink aukščiausią šalies viršukalnę – Baru (3474 m). Parke, įsteigtame 1976 m., saugoma apie 250 čia gyvenančių paukščių rūšių (kecaliai, pilkieji suopiai, kolibriai, įvairūs tironiniai paukščiai, kikiliai, kalniniai guanai ir kt.), taip pat pumos, tapyrai, pakos. Parkas pasižymi vaizdingais kraštovaizdžiais, kriokliais, srauniais kalnų upokšniais, džiunglėmis. Nuo Baru viršukalnės giedrą dieną galima išvysti tiek Ramųjį vandenyną, tiek Karibų jūrą. Kraštovaizdis ties Bokete Džiunglių takas Kalderos upė